Dallas

Dallas er den niende største byen i USA, og den tredje største byen i Texas. Det er også fylkessete for Dallas County 
og en liten del av byen går også inn i nabofylkene Collin, Denton, Rockwall og Kaufman County. Dallas er oppkalt etter USAs ellevte visepresident George M. Dallas.
Dallas er den største byen i flerkjernebyregionen Dallas/Fort Worth Metroplex (DFW) i det nordlige Texas, som ifølge offisielle estimater hadde en befolkning på over 6 millioner i 2006, og dermed er fjerde størst i USA.
Området som nå er Dallas, ble første gang bosatt av europeere i 1841, og fikk status som by i 2. februar 1856. Byens økonomi er sentrert rundt oljeindustrien, telekommunikasjon, datamaskinteknologi, bankvirksomhet og transport. Det er kjernen i det største innlands byområdet i USA og har ingen navigerbare vannveier til sjøen.
Dallas' prominente posisjon kommer på tross av dette fra dens historiske viktighet som et senter for olje- og bomullsindustrien. Dens plassering langs flere jernbanelinjer og sin sterke industrielle og finansielle sektor.Mellom Dallas og Fort Worth ligger Dallas-Fort Worth International Airport, en av verdens største og mest trafikkerte lufthavner.


== Historie ==
Før det spanske imperiet la krav på Texas på 1500-tallet og gjorde det til en del av Ny-Spania bodde det amerikanske urfolket Caddo i området. Frankrike la også krav på området senere, men i 1819 gjorde Adams-Onis traktaten Red River til den nordre grensen av Ny-Spania og offisielt plasserte Dallas vel inne på det spanske territoriet.
Området forble under spansk kontroll inntil 1821 da Mexico frigjorde seg fra Spania og området ble en del av den meksikanske staten Coahuila y Tejas. I 1836 brøt Republikken Texas ut av Mexico og ble en uavhengig stat. 
Fire år inn i republikkens eksistens, i 1839, gjorde Warren Angus Ferris en landoppmåling i området rundt dagens Dallas. Ha skjøt bjørnene, forgiftet ulvene, jaget bort urfolket og gjorde området sikkert for John N. Bryan til å "grunnlegge" byen Dallas i 1841. I 1846 gikk Republikken Texas inn i USA og Dallas County ble etablert.


== Geografi ==
Dallas er hovedsete for Dallas County. Deler av byen ligger også i de tilstøtende fylkene Collin, Denton, Kaufman og Rockwall.
Ifølge United States Census Bureau har byen et totalareal på 997,1 km².  887,1 km² av området er land og 110,1 km² (11,03 %) er vann. Dallas utgjør 20 % av det større urbane området Dallas/Fort Worth Metroplex.  Omtrent 25 % av befolkningen i Texas bor i DFW området.


=== Topografi ===
Dallas og de omliggende områdene er hovedsakelig flatt. Området ligger mellom 137 og 168 meter over havet. Den vestre kanten av Austin kalkformasjonen strekker seg opp 61 meter og løper tilnærmet nord-sør gjennom Dallas County. Høydedraget er mest synlig i Oak Cliff området og de tilliggende byene Cockrell Hill, Cedar Hill, Grand Prairie og Irving. Tydelige variasjoner i terrenget finnes også i rett vest i Tarrant County rundt Fort Worth.
Trinity River er en av de større elvene i Texas. Elven går fra Irving inn i vestre Dallas parallelt med Interstate 35E langs Stemmons Corridor for å fortsette langs vestsiden av sentrum og gjennom sørlige Dallas og Pleasant Grove parallelt med Interstate 45 hvor den fortsetter gjennom landlige området i Dallas County på sin vei mot Houston. Elven er flankert av 15 meter høye banker for å beskytte byen fra flom.
Elven har blitt behandlet som en dreneringskanal gjennom Dallas sin historie, men etterhvert som Dallas ble et mere postindustrielt samfunn kom også reaksjonene på mangelen på estetikk og rekreasjonsbruk av elven. Dette resulterte i Trinity River prosjektet. Prosjektet som startet tidlig i 2000-årene er planlagt ferdigstilt på 2010-årene og vil resultere i innsjøer, nye park områder og stier, samt transportforbedringer.White Rock Lake er et annet markant landemerke i Dallas. Innsjøen og den omliggende parken er en populær destinasjon for båtfolk, roere, joggere og syklister i området Lakewood/Casa Linda Estates av østre Dallas. Det 267 000 m² store Dallas Arboretum and Botanical Garden ligger på den østre banken av innsjøen.
Bachman Lake rett nordvest for Love Field er en mindre innsjø or park som også benyttes til rekreasjon. Lake Ray Hubbard, en 92 km² stor innsjø, er et stort og populært rekreasjonsområdet som ligger som en del av Dallas omkranset av Garland, Rowlett, Rockwall og Sunnyvale.
Mountain Creek Lake er en mindre innsjø langs Dallas sin grense mot Grand Prairie og var hjemmet til Naval Air Station Dallas inntil den ble lagt ned i september 1998 og dens (Hensley Field).
North Lake er en liten innsjø omkranset av Dallas, Irving og Coppell som i hovedsak benyttes som vannreservoar for et nærliggende kraftverk, men i det omliggende området pågår det byfornyelse da det ligger nær Dallas-Fort Worth International Airport. Planen er ikke godt likt blant de omkransede byene.


=== Klima ===
Dallas har et subtropisk klima med høy luftfuktighet, dog i denne delen av Texas så kan de også få varme tørre vinder fra nord og vest om sommeren. Vintrene er generelt milde med en typisk dagstemperatur mellom 10 og 18 °C og nattetemperatur mellom -1 og 10 °C. De kan dog få kaldfronter nordfra som kan sende temperaturen ned under -1 °C om natten, disse kalles «Blue Northers». Gjennomsnittlig faller det snø 2-4,5 ganger pr år og snøfall som blir liggende noen timer hender normalt minst en gang i året. Som oftest smelter snøen i løpet av etterfølgende dag.
Et par ganger i året kommer varm fuktig luft opp sørfra og møter kald tørr luft nordfra. Dette skaper frysende regn som ofte resulterer i store problemer i byen da veiene blir glasserte med is. Dagstemperaturer over 18 °C er dog heller ikke uvanlige i løpet av vinteren. Totalt sett er været ofte mer ekstremt i Dallas og Texas enn i andre kystliggende områder i USA.
Vår og høst har veldig behagelig vær. Farverike villblomster slik som «Bluebonnet» og «Indian paintbrush» blomstrer om våren og er ofte plantet langs motorveiene i Texas..
Været om våren kan være veldig kraftig og stormfullt til tider, men temperaturnivået er normalt mildt. Været i Dallas er også behagelig i fra sent september til tidlig november og i motsetning til våren er det som oftest ingen større stormer i denne perioden.
På våren kan kalde fronter bevege seg sydover fra Canada og kollidere med varm fuktig luft fra den mexicanske gulfen. Når disse frontene møtes over nordtexas skapes kraftig tordenevær med spektakulære lynnedslag og til tider mengder av regn, hagl og tid tider tornadoer. Over tid er vel tornadoer den største faren til byen. Dallas ble truffet av en kraftig tornado 2. april 1957. Tornadoen var trolig en F3 på Fujitaskalaen.28. mars 2000 traff en kraftig tornado sentrum av nabobyen Fort Worth. Denne ødela en mengde vinduer i kontorbygg, deriblant FBIs kontorer. En kraftig tornado traff også Arlington den dagen og ødela en del bolighus. Selv om Dallas ligger i den sørlige delen av «Tornado Alley», så var tornadoene den dagen de kraftigste som hadde vært i Dallas/Fort Worth Metroplex på 50 år.
Dallas ligger på 12.-plass på listen over USAs mest ozonluftforurensede byer ifølge American Lung Association. Dette gjør at byen ligger lengre ned på listen enn byer som Los Angeles og Houston. 
Mye av luftforurensningen i Dallas og DFW Metroples generelt sett kommer fra et forbrenningsanlegg for farlige materialer i den mest sørlige forstaden Midlothian samt betonginstallasjoner i nabofylket Ellis County.  
En annen hovedtilfører av luftforurensning er eksos fra biler. På grunn av omfanget til Dallas og de nærliggende områdene er bilen det eneste transportmidlet som blir benyttet.
Den høyeste målte temperatur i Dallas er 113 °F (45 °C), og den laveste målte temperatur er −2 °F (−19 °C). Gjennomsnittlig laveste temperatur er 57 °F (14 °C) og høyeste er 77 °F (25 °C).
Dallas får ca. 37,1 tommer (942,3 mm) regn pr. år. Mye av dette kommer vår og sommer.


== Arkitektur ==
Skylinjen til Dallas har flere bygninger på over 200 meter og byen er regnet som den 15. høyeste byen i verden.Den mest notable arkitekturen i Dallas er moderne og postmodern arkitektur. Ikoniske eksempler på postmodern arkitektur er I. M. Peis Fountain Place, Bank of America Plaza, Renaissance Tower og Reunion Tower. Eksempler på postmodernistisk arkitektur inkluderer JPMorgan Chase Tower og Comerica Bank Tower. Mange mindre bygninger er i nygotisk  (Kirby Building) og neoklassisk (Davis Building og Wilson Building) stiler. En arkitektonisk «hotbed» i Dallas er en strekning av hjem langs Swiss Avenue som inneholder alle mulige varianter av arkitektur fra viktoriansk til neoklassisk.


== Kultur ==
Politisk og kulturelt er Dallas en av de mest liberale større byer i Texas. I Dallas er ca. 25% av velgerne konservative mot ca. 54% i byer som Houston og San Antonio. Utenfor byene er prosentandelen konservative velgere ennå høyere.
Allikevel er Dallas et høyt profilert senter de kristenkonservative. Det finnes flere megakirker som har sitt tilholdssted i Dallas og de nærliggende områdene. Det politiske klima er fortetningsorientert. TV-serien Dallas har hjulpet til med flere Dallas-stereotyper slik som rike oljebaroner, kvinner med «store hår» og forretningsmenn som bruker cowboyhatter.


=== Politikk ===
Dagens Dallas som entitet kan karakteriseres som moderat til liberal. De konservative Republikanerne dominerer den øvre middelklassen i bydelene North Dallas. De mer liberale Demokratene dominerer bydelene som er nærmere sentrum av Dallas samt byens sørlige sektor. Som en fortsettelse av konservatismen i det nordlige Dallas så er også byen nord for Dallas hovedsakelig konservative. Plano, som er største av forstedene nord for Dallas, ble rangert som den 5. mest konservative byen i USA av The Bay Area Center for Voting Research, basert på stemmetrender til middelaldrende voksne. Selve byen Dallas stemmer dog normalt sett for demokratiske kandidater i lokale, statlige og nasjonale valg.
I 2004 presidentvalget stemte over 75% av Dallas sine innbyggere for John Kerry i stedet for George W. Bush som rangerte byen som den 32. mest liberale byen i USA utfra prosentandelen. Med en slik høy demokratisk stemmeprosent så er andelen av demokrater i Dallas større enn i de normale demokratiske høyborgene som Los Angeles, Milwaukee og Cincinnait.
Fylket Dallas under ett var mere likt delt med 50% til Bush og 49% til Kerry.
i 2006 valget for Dallas County dommere gikk 41 utav 42 plasser til Demokratene.
I 2004 ble Lupe Valdez valgt til Sheriff i Dallas County. Hun er den første Hispanic, første kvinne og første åpne lesbiske kvinne til noen gang å ha innehatt denne posisjonen. Hun er kun en av to kvinnelige sheriffer i Texas. Den andre er Sheriff Bosanna Abreo i Bastrop County.
I 2006 vant republikaneren Tom Leppert over demokraten Ed Oakley 58% mot 42% for å bli borgermester i Dallas. Oakley kunne ha blitt den første homofile borgermesteren i en amerikansk by. Offisielt er byen valg ikke partistyrte.
I 2011 vant demokraten Mike Rawling, tidligere administrerende direktør for kjeden Pizza Hut, over partifelle og tidligere politisjef David Kunkle.


=== Kulinariske spesialiteter ===
Dallas er kjent for grillmat, ekte meksikansk mat og Tex-Mex-mat. Andre kjente kulinariske spesialiteter er frozen margarita og restaurantene La Calle Doce, Sonny Bryan's Smokehouse, Enchilada's, Mi Cocina, Bone Daddy's Barbecue og The Mansion on Turtle Creek.The French Room i Hotel Adolphus i Dallas sentrum ble av Zagat rangert som den beste hotellrestauranten USA. Flere av Dallas sine restauranter er høyt rangerte blant USAs restauranter som Bob's Steak & Chop House som ligger på 3.-plass ifølge USDA Prime Steakhouses chart, bak Ruth's Chris i Times Square og Bones i Atlanta.
I gjennomsnitt spiser innbyggerne i Dallas fire ganger i uken ute på restaurant eller café. Dette er det 3. høyeste gjennomsnittet i USA etter Houston og Austin. Dallas har flere restauranter pr. innbygger enn New York City.


=== Sport ===
Dallas er hjembyen til Dallas Desperados (spiller i Arena Football League), Dallas Mavericks (National Basketball Association) og Dallas Stars (National Hockey League). Alle tre lagene spiller i American Airlines Center. Fotballaget FC Dallas (spiller i Major League Soccer), som tidligere het Dallas Burn, pleide å spille i Cotton Bowl stadium, men de flyttet til Pizza Hut Park i Frisco når den åpnet i 2005. 
Cotten Bowl er fortsatt i bruk for universitetsfotballkampen med samme navn (amerikansk fotball), men også denne er planlagt flyttet.
laget Dallas Sidekicks, som var et lag in serien Major Indoor Soccer League, pleide å spille i Reunion Arena. 
Hockey laget Texas Tornado spiller i Deja Blue Arena i Frisco.Nabobyen Irving er hjemmet til Dallas Cowboys som spiller i National Football League mens Arlington er hjemmet til baseballaget Texas Rangers (Major League Baseball). I 2009 vil Dallas Cowboys flytte til sin nye stadium i Arlington..Andre lag i Dallasområdet er rugbylaget Dallas Harlequins (USAs Rugby Super League) og baseballaget Frisco RoughRiders (Minor League Baseball) i Frisco. 
Det amerikanske fotballaget for damer Dallas Diamonds som spiller i Women's Professional Football League, spiller i North Richland Hills.McKinney er hjemmet til Dallas Revolution (Independent Women's Football League) som også er et amerikansk fotballag for damer.Cricket er en annen sport som er populær blant folk fra de sørlige delene av Asia. De lokale universitetene SMU og UT-Dallas her sine egne Cricketklubber som er tilknyttet USA Cricket.


==== Rekreasjon ====
Dallas har 406 offentlige parker som dekker et område på 85 km². Den fineste er den 1,05 km² store Fair Park som opprinngelig ble laget for å holde Texas Centennial Exposition i 1936. Byen er også hjemmet til Dallas Zoo som var det første dyrehage i Texas, den er også den største med et areal på 0,38 km². Parken åpnet 1888.Byens parker har 17 innsjøer som White Rock og Bachman innsjøene som totalt dekker 17,81 km². På kryss og tvers i byen går det 99 km med sykkel- og joggeveier som Katy Trail. Det finnes også 47 private rekreasjonsområder, 276 idrettsområder, 60 svømmebasseng og 232 lekeplasser, 173 basketballbaner, 112 vollyballbaner, 126 legeområder med betongunderlag, 258 tennisbaner, 258 picnicområder og 6 18-hulls golfbaner, 2 drivingranger og 477 idrettsbaner.Vest for Dallas i Arlington ligger den opprinnelige Six Flags parken, Six Flags Over Texas. Vannparken Hurricane Harbor ligger også i Arlington.


=== Media ===
Dallas har flere lokalaviser, tidsskrifter, fjernsyns- og radiostasjoner som dekker hele Dallas/Fort Worth Metroplex området. Dette er det 5. største mediamarkedet i USA.Dallas har en dagsavis, The Dallas Morning News, som ble grunnlagt i 1885 av A. H. Belo og som er selskapet Belo sin fremste avis. Dallas Times Herald, som started i 1888, var den største konkurrenten til The Morning News inntil Belo kjøpte avisen 8. desember 1991 og la ned avisen den neste dagen. Andre dagligaviser er Al Día, en spansktalende avis og Quick, en gratisavis som er en kortversjon av The News. Begge er utgitt av Belo.
Andre papirpublikasjoner inkluderer Dallas Observer og North Texas Journal som begge er alternative ukesaviser, samt D Magazine som er et månedlig tidsskrift for næringsliv, livet og underholdning i DFW Metroplex.
Naboområdets dagsavis Fort Worth Star-Telegram er en annen stor dagsavis som dekker Fort Worth/Tarrant County og de andre vestlige og nordvestlige forstedene. Denton Record-Chronicle dekker byen Denton og Denton County.
Dallas området har fjernsynstasjoner for alle de store nettverkene, samt uavhengige:

KDFW 4 (FOX)
KXAS 5 (NBC)
WFAA 8 (ABC) (som også er eiet av Belo)
KTVT 11 (CBS)
KERA 13 (PBS)
KTXA-21 (uavhengig stasjon)
KUVN 23 (Univisión),
KDFI 27 (My Network TV)
KDAF 33 (CW Television Network)
KXTX 39 (Telemundo)63 radiostasjoner har et dekningsområdet som dekker Dallas.City of Dallas driver WRR 101.1 FM som er en radiostasjon som sender klassisk musikk. Den sender fra offentlige kontorer i Fair Park. 
Den fikk sin lisens i 1948 og er den eldste kommersieltdrevne radiostasjonen i Texas og den nest eldste i USA etter KDKA (AM) i Pittsburgh. 
På grunn av byens sentrale lokalisering og dens mangel på fjellterreng i nærområdet, mellombølgestasjoner som KRLD og WBAP i Fort Worth kan sende så langt som til Nord-Dakota om natten og kan bli benyttet til nødsendinger hvis sendere i andre større byområder i USA.
Hispanic Broadcasting Corporation (HBC), den største spansktalende radiostasjonen, var lokalisert i Dallas. I 2003 ble HBC kjøpt opp av Univision og ble til Univision Radio Inc. Radioselskapet har fortsatt sitt hovedkvarter i Dallas.Avisen Texas Jewish Post er en jødisk avis som dekker DFW Metroplex. Lokale koreanske, kinesiske og vietnamesiske aviser finnes også.


=== Religion ===

Det er en stor protestantisk kristen innflytelse i Dallas. Byen ligger innenfor Bibelbeltet i USA. Det er mange metodist- og baptistkirker i Dallas og de omliggende byene. Det finnes også to store kristne private universiteter i Dallas-området. Cathedral of Hope er det største homoseksuelle kirkesamfunnet i verden. Dallas har også et stort mormonersamfunn som førte til at Jesu Kristi kirke av siste dagers hellige bygget Dallas Texas Temple i 1984.
Den katolske kirke står også sterkt i området. De driver University of Dallas i Irving som er et universitet for de frie kunstene. På andre siden av gaten fra University of Dallas ligger en av kun 13 Cistercienserkloster i USA, og det eneste som også er en forberedende skole. Cathedral Santuario de Guadalupe som ligger i Arts District er katedralen til Dallas' katolske bispedømme som har det nest største antallet medlemmer i USA. Det er 70 prestegjeld innenfor dette bispedømmet. Dallas har også tre Orientalske ortodokse kirker.Byen har også et stort jødisk samfunn hvor mange av dem bor i Øst- og Norddallas. Temple Emanu-El of Dallas er en av de største synagoger i det sørlige og sørvestlige USA. Synagogen ble grunnlagt i 1873. Samfunnet ledes av Rabbiner David E. Stern.Et sterkt hinduistisk samfunn finnes også i Dallas og i Irving, Coppell og andre forsteder.
Dallas har også et stort buddhistisk samfunn hvor immigranter fra Thailand, Laos, Kambodsja, Vietnam, Nepal, Tibet, Japan, Kina og Sri Lanka som har resultert i en buddhistisk befolkning spesielt i Garland hvor det også ligger et buddhistisk tempel. Mange buddhistiske templer finnes i DFW Metroplex området. The Buddhist Center of Dallas, Lien Hoa Vietnamese Temple Irving, Wat Buddhamahamunee of Arlington TX.
For å nevne noen få.


=== Hendelser ===

Den mest notable festivalen i Dallas er State Fair of Texas som har blitt avholdt årlig i Fair Park siden 1886. Festivalen er et stort arragement for staten Texas og gir cirka USD 300 millioner til byen økonomi. «Red River Shootout» (University of Texas at Austin-University of Oklahoma) kampen i Cotton Bowl og andre Cotton Bowl kamper får også et markant antall mennesker til byen.
Andre festivaler i området er Cinco de Mayo festivitetene arrangert av byens store meksikanske befolkning. Saint Patrick's Day-paradene i det irske miljøet, spesielt langs østdallasområdet Lower Greenville. Juneteenth festivitetene, Greek Food Festival of Dallas, og en årlig halloween-parade på Cedar Springs Road i Oak Lawn. Nylig har Dallas introdusert en my måte å feire nyttårsaften arrangert av WFAA kanal 8, «Big D NYE» kan bli en årlig hendelse som vil bestå av folk fra hele Texas og USA som er til stede i Dallas' Victory Park for å feire det nye året.
Den amerikanske presidenten John F. Kennedy ble myrdet i Dallas 22. november 1963.


== Kjente personer fra Dallas ==
Billy Gibbons, gitarist og sanger
Demi Lovato, skuespiller og sanger
Dusty Hill, bassist og sanger
Meat Loaf, skuespiller og sanger
Michael Johnson, sprinter
Stevie Ray Vaughan, sanger
Selena Gomez, sanger, skuespiller og designer
Ralph Guldahl, golfspiller


== Flyplasser ==
Dallas/Fort Worth International Airport
Dallas Love Field


== Referanser ==


== Eksterne lenker ==
(en) Offisielt nettsted 
(en) Dallas, Texas – kategori av bilder, video eller lyd på Commons 
(en) Dallas, Texas – galleri av bilder, video eller lyd på Commons 
(en)  Dallas hos Wikivoyage